Tiocfaidh an Cinneadh seo i bhfeidhm an lá a ghlacfar é.

Ainmneoidh Uachtarán na Comhairle an duine a chumhachtófar, thar ceann an Aontais Eorpaigh, chun an fógra dá bhforáiltear in Airteagal 14(1) den Chomhaontú a thabhairt, chun toiliú an Aontais a bheith faoi cheangal ag an gcomhaontú a chur in iúl.

2.Chun leasú a dhéanamh ar thagairtí don dlí is infheidhme maidir leis na Páirtithe, formheasfaidh an Coimisiún seasamh an Aontais i dtaca le modhnuithe atá beartaithe ar Iarscríbhinn I a ghabhann leis an gComhaontú, thar ceann an Aontais.

1.Chun críocha Airteagal 3 den Chomhaontú, formheasfaidh an Coimisiún seasamh an Aontais maidir leis na modhnuithe atá beartaithe ar Iarscríbhinní III agus IV chomh maith leis na frásaí comhfhreagacha iomchuí nach mór a scriosadh ó Iarscríbhinní V agus VI a ghabhann leis an gComhaontú thar ceann an Aontais. I gcás nach féidir le páirtithe leasmhara teacht ar chomhréiteach tar éis agóidí a fháil a bhaineann le tásc geografach, glacfaidh an Coimisiún seasamh i gcomhréir leis an nós imeachta a leagtar síos in Airteagal 57(2) de Rialachán (AE) Uimh. 1151/2012 ó Pharlaimint na hEorpa agus ón gComhairle.

Cuirtear téacs an Chomhaontaithe i gceangal leis an gCinneadh seo.

Déantar leis seo an Comhaontú idir an tAontas Eorpach agus rialtas Dhaon‑Phoblacht na Síne maidir le comhar i dtaca le tásca geografacha agus iad a chosaint a fhormheas thar ceann an Aontais.

(5)Ba cheart an Comhaontú a fhormheas thar ceann an Aontais Eorpaigh,

(4)Is iomchuí don Chomhairle an Coimisiún a údarú, i gcomhréir le hAirteagal 218(7) den Chomhaontú, formheas a dhéanamh, thar ceann an Aontais, ar an seasamh atá le glacadh sa Chomhchoiste maidir le modhnuithe atá beartaithe ar Iarscríbhinní I agus III go VI den Chomhaontú.

(3)Le hAirteagal 10 den Chomhaontú bunaítear Comhchoiste atá freagrach as na hIarscríbhinní a ghabhann leis an gComhaontú a leasú,

(2)Tá sé d’aidhm ag an gcomhaontú atá beartaithe an leibhéal cosanta is airde le haghaidh tásca geografacha a bhaint amach agus ionstraimí a sholáthar chun cur in aghaidh cleachtais mheabhlacha agus úsáid éagórach na dtásc geografach.

(1)I gcomhréir le Cinneadh ón gComhairle (AE) 2020/..., síníodh ar LL MMM BBB an Comhaontú idir an tAontas Eorpach agus rialtas Dhaon‑Phoblacht na Síne i dtaca le comhar maidir le tásca geografach agus maidir lena gcosaint (an Comhaontú), faoi réir é a thabhairt i gcrích níos faide anonn,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 207(3) agus an chéad fhomhír d’Airteagal 207(4), i gcomhar le pointe (a)(v) d’Airteagal 218(6) agus d’Airteagal 218(7) de,

maidir le tabhairt i gcrích an Chomhaontaithe idir an tAontas Eorpach agus rialtas Dhaon‑Phoblacht na Síne maidir le comhar i dtaca le tásca geografacha agus iad a chosaint

Beidh an ionstraim ann ag an am céanna leis na trádmharcanna dlisteanacha a bhí ann roimhe sin agus ar le húinéirí dlisteanacha na hEorpa iad.

Leibhéal cosanta TRIPS-PLUS a thabhairt do thásca geografacha an Aontais tar éis don Chomhaontú teacht i bhfeidhm, leibhéal cosanta lena soláthraítear cosaint in aghaidh aistriúcháin, tras‑scríbh nó traslitriú, agus in aghaidh úsáid na dtásc geografach sin lena ngabhann nathanna amhail “cineál”, “sórt”, “stíl”, “aithris” nó rud éigin den sórt sin i leith táirge neamhthionscnaimh.

Leagtar síos leis an gcomhaontú idir an tAontas agus an tSín na coinníollacha le haghaidh leibhéal ard cosanta ar an margadh Síneach le haghaidh na dtásc geografach atá beartaithe.

Ina theannta sin, féachfaidh an Comhchoiste le feidhmiú cuí an Chomhaontaithe sin a áirithiú agus féadfaidh sé aon ábhar a bhaineann lena chur chun feidhme agus a oibriú a mheas.•Doiciméid mhíniúcháin (le haghaidh treoracha)

Maidir leis an gComhaontú idir an tAontas Eorpach agus rialtas Dhaon‑Phoblacht na Síne maidir le comhar i dtaca le tásca geografacha agus iad a chosaint, cuimsítear ann forálacha institiúideacha lena leagtar síos Comhchoiste arb é is aidhm dó faireachán a dhéanamh ar chur chun feidhme an Chomhaontaithe agus treisiú a dhéanamh ar chomhar agus ar idirphlé maidir le tásca geografacha.

Ní dhéanann an togra aon difear do chosaint chearta bunúsacha an Aontais Eorpaigh.

•Meastóireachtaí ex post/seiceálacha oiriúnachta ar an reachtaíocht atá ann cheana

Tá an togra seo i gcomhréir le hAirteagal 218 CFAE, lena mbeartaítear go nglacfaidh an Chomhairle cinntí maidir le comhaontuithe idirnáisiúnta. Níl aon ionstraim dlí eile ann a d’fhéadfaí a úsáid chun an cuspóir a chuirtear in iúl sa togra seo a bhaint amach.

Tá an togra seo i gcomhréir le fís na straitéise Eoraip 2020 agus tá sé ina chuidiú chun aidhmeanna trádála agus forbartha an Aontais a bhaint amach.

Maidir leis an gComhaontú idir an tAontas Eorpach agus rialtas Dhaon‑Phoblacht na Síne mar a chuirtear i láthair na Comhairle é, ní chumhdaítear aon ní ann lasmuigh d’inniúlacht eisiach an Aontais.

Thairis sin, cuireadh isteach Airteagal 218(7) CFAE mar bhunús dlí mar tá sé iomchuí don Chomhairle an Coimisiún a údarú chun seasamh an Aontais a údarú maidir le modhnuithe faoi leith ar chomhaontú idir an tAontas agus an tSín i dtaca le tásca geografacha, ós rud é go ndéantar foráil ann ar nósanna imeachta brostaithe/nó simplithe chun na modhnuithe sin a údarú.

An comhaontú idir an tAontas agus an tSín maidir le Tásca Geografacha, tá sé le tabhairt i gcrích ag an Aontas de bhun cinneadh ón gComhairle bunaithe ar Airteagal 207(3) agus an chéad fhomhír d’Airteagal 207(4), chomh maith le hAirteagal 218(6) CFAE, tar éis toiliú a fháil ó Pharlaimint na hEorpa.

Tá tabhairt i gcrích an chomhaontaithe dhéthaobhaigh maidir le tásca geografacha le Daon‑Phoblacht na Síne i gcomhréir le gníomhaíochtaí seachtracha an Aontais agus go háirithe le cuspóirí an Aontais i ndáil le straitéis an Aontais chun beartas na dtásc geografach a chur chun cinn.

Tá tabhairt i gcrích an Chomhaontaithe i gcomhréir le straitéis ghinearálta an Aontais maidir leis an mbeartas chun tásca geografacha an Aontais a chur chun cinn. Tá sé d’aidhm ag an tionscnamh leibhéal ard cosanta a sholáthar, ar leibhéal airteagal 23 TRIPS+ ar a laghad, do liosta thásca geografacha an Aontais i nDaon‑Phoblacht na Síne agus tásca geografacha Síneacha san Aontas. Tabharfaidh an tionscnamh buntáiste iomaíoch do tháirgeoirí táirgí a bhfuil tásca geografacha orthu

Is é atá sa togra le haghaidh Cinneadh ón gComhairle a ghabhann leis seo an ionstraim dlí chun an Comhaontú idir an tAontas Eorpach agus an rialtas Dhaon‑Phoblacht na Síne a thabhairt i gcrích maidir le comhar i dtaca le tásca geografacha agus maidir lena gcosaint.

Tar éis shíniú an chomhaontaithe, tá an togra seo a leanas á chur ar aghaidh ag an gCoimisiún le haghaidh cinneadh ón gComhairle:

Tar éis do na caibidlíochtaí a bheith tugtha i gcrích i mí na Samhna 2019, ghlac an Chomhairle an Cinneadh ón gComhairle maidir le síniú an Chomhaontaithe, thar ceann an Aontais Eorpaigh, idir an tAontas Eorpach agus rialtas Dhaon‑Phoblacht na Síne maidir le comhar maidir le tásca geografacha, agus maidir lena gcosaint.

An 10 Meán Fómhair 2010 d’údaraigh an Chomhairle tús a chur le caibidlíocht maidir le comhaontú leis an tSín chun an leibhéal cosanta is airde a bhaint amach le haghaidh na dtásc geografach a thagann faoi raon feidhme an Chomhaontaithe agus chun ionstraimí a sholáthar chun cur in aghaidh cleachtais mheabhlacha agus úsáid éagórach na dtásc geografach.

maidir le tabhairt i gcrích an Chomhaontaithe idir an tAontas Eorpach agus rialtas Dhaon x001e Phoblacht na Síne maidir le comhar i dtaca le tásca geografacha agus iad a chosaint

AN COIMISIÚN EORPACH An Bhruiséil,27.5.2020 COM(2020) 213 final IARSCRÍBHINN a ghabhann leis an Togra le haghaidh



CINNEADH ÓN gCOMHAIRLE maidir le tabhairt i gcrích an Chomhaontaithe idir an tAontas Eorpach agus rialtas Dhaon‑Phoblacht na Síne maidir le comhar i dtaca le tásca geografacha agus iad a chosaint



IARSCRÍBHINN [DRÉACHT]-CHOMHAONTÚ

IDIR AN tAONTAS EORPACH AGUS RIALTAS DHAON-PHOBLACHT NA SÍNE

MAIDIR LE COMHAR AGUS COSAINT NA dTÁSC GEOGRAFACH RIALTAS DHAON-PHOBLACHT NA SÍNE, de pháirt amháin, agus AN tAONTAS EORPACH, den pháirt eile, dá ngairtear na “Páirtithe” anseo feasta, ÓS RUD É go gcomhaontaíonn na Páirtithe ar chomhar comhchuí a chur chun cinn eatarthu agus ar fhorbairt na dtásc geografach mar a shainítear in Airteagal 22(1) den Chomhaontú maidir le Gnéithe de Chearta Maoine Intleachtúla a bhaineann le Trádáil (“Comhaontú TRIPS”) a chur chun cinn agus trádáil táirgí a chothú a mbeadh na tásca geografacha sin orthu ar de thionscnamh chríocha na bPáirtithe iad; TAR ÉIS CINNEADH AR CHOMHAONTÚ A THABHAIRT I gCRÍCH: Airteagal 1

Raon feidhme an Chomhaontathe 1.Tá feidhm ag an gComhaontú seo maidir leis an gcomhar i dtaca le tásca geografacha na dtáirgí ar de thionscnamh chríocha na bPáirtithe iad, agus maidir leis na tásca sin a chosaint. 2.Comhaontaíonn na Páirtithe leathnú a dhéanamh ar raon feidhme na dtásc geografach arna gcumhdach ag an gComhaontú seo tar éis dó teacht i bhfeidhm chun aicmí táirgí eile a chumhdach a bhaineann le tásca geografacha nach gcumhdaítear le raon feidhme na reachtaíochta dá dtagraítear in Airteagal 2, agus go háirithe lámhcheardaíochtaí, trí fhorbairt reachtach na bPáirtithe a chur san áireamh. Chun na gcríoch dá dtagraítear sa chéad fhomhír d’Airteagal 1, mír 2, chuir na Páirtithe ainmneacha isteach in Iarscríbhinn VII lena sainaithnítear táirgí ar de thionscnamh a gcríche iad agus a chosnaítear sa chríoch sin, táirgí a dtabharfar tosaíocht dóibh, ar mhéadú raoin feidhme cosanta an Chomhaontaithe seo, le haghaidh cosanta i gcomhréir leis na nósanna imeachta a leagtar amach in Airteagal 3 den Chomhaontú seo. Déanfaidh na Páirtithe athbhreithniú ar an dul chun cinn a rinneadh i méadú raoin feidhme an Chomhaontaithe seo laistigh de dhá bhliain ó dháta theacht i bhfeidhm an Chomhaontaithe seo agus déanfaidh siad athbhreithniú gach dara bliain ina dhiaidh sin. Airteagal 2

Sonraí geografacha seanbhunaithe 1.Chinn na Páirtithe go mbunaítear lena reachtaíocht faoi seach a liostaítear in Iarscríbhinn I a ghabhann leis an gComhaontú, na heilimintí riachtanacha le haghaidh an nóis imeachta le haghaidh clárú agus cosaint na dtásc geografach mar a shainítear in Airteagal 22(1) de Chomhaontú TRIPS. Aontaíonn na Páirtithe gurb iad seo a leanas na heilimintí riachtanacha dá dtagraítear sa chéad fhomhír d’Airteagal 2(1): (a)clár amháin nó níos mó ina liostaítear tásca geografacha arna chumhdach sa chríoch lena mbaineann; (b)próiseas riaracháin lena bhfíoraítear go sainaithníonn tásc geografach earra mar earra de thionscnamh críche nó ceantair i gceann de na Páirtithe, i gcás ina mbíonn cáilíocht, cáil nó tréith eile den earra inchurtha i leith a thionscnaimh gheografaigh;

(c)ceanglas go mbeidh ainm cláraithe ag freagairt do tháirge sonrach nó do tháirgí lena leagtar síos sonraíocht táirge nach féidir a leasú ach le próis riaracháin chuí; (d)forálacha rialaithe is infheidhme maidir le táirgeadh; (e)forfheidhmiú ar chosaint na n‑ainmneacha cláraithe le gníomhaíocht riaracháin chuí ag na húdaráis phoiblí; (f)ceart a bheith ag aon táirgeoir atá bunaithe sa cheantar agus a ghéilleann don chóras rialuithe, táirgí a chur ar an margadh a bhfuil lipéad orthu ar a bhfuil an t‑ainm atá faoi chosaint, ar choinníoll go gcomhlíonfaidh an táirgeoir na sonraíochtaí táirge; (g)nós imeachta freasúra lena mbeifear in ann leasanna dlisteanacha úsáideoirí ainmneacha a bhí ann roimhe sin a chur san áireamh, bíodh na hainmneacha sin faoi chosaint mar chineál maoine intleachtúla nó ná bíodh. 2.Tar éis scrúdú a dhéanamh ar na sonraíochtaí teicniúla a leagtar amach san fhoirm a leagtar síos in Iarscríbhinn II le haghaidh thásca geografacha Dhaon‑Phoblacht na Síne a liostaítear in Iarscríbhinn III, atá cláraithe ag Daon‑Phoblacht na Síne faoina reachtaíocht a liostaítear in Iarscríbhinn I, glacann an tAontas Eorpach mar chúram air féin na tásca geografacha sin a chosaint i gcomhréir le leibhéal cosanta nach lú é ná mar a leagtar síos sa Chomhaontú seo. 3.Tar éis scrúdú a dhéanamh ar na sonraíochtaí teicniúla a leagtar amach san fhoirm a leagtar síos in Iarscríbhinn II le haghaidh thásca geografacha an Aontais Eorpaigh a liostaítear in Iarscríbhinn IV, atá cláraithe ag an Aontas Eorpach faoina reachtaíocht a liostaítear in Iarscríbhinn I, glacann Daon‑Phoblacht na Síne mar chúram air féin na tásca geografacha sin a chosaint i gcomhréir le leibhéal cosanta nach lú é ná mar a leagtar síos sa Chomhaontú seo. 4.Tá feidhm leis an Airteagal sin gan dochar maidir le haon ghealltanais de chuid na bPáirtithe a thug siad roimhe seo agus a fuarthas as Airteagal 3 de chuid Chomhaontú TRIPS maidir le Cóireáil Náisiúnta a chur i bhfeidhm. Airteagal 3

Sonraí geografacha a chur leis 1.A mhéid a bhaineann le tásca geografacha a liostaítear in Iarscríbhinn V nó VI, tuigeann na Páirtithe go ndéanfar próiseáil orthu de réir théarmaí an Chomhaontaithe seo le linn an chéad cheithre bliana tar éis theacht i bhfeidhm an Chomhaontaithe seo.. 2.Maidir le leasuithear na tásca geografacha a liostaítear in Iarscríbhinn III agus IV, tar éis scrúdú a dhéanamh ar a sonraíochtaí teicniúla a leagtar amach san fhoirm a bheidh leagtha amach Iarscríbhinn II, beidh siad faoi réir na nósanna imeachta iomchuí dá dtagraítear in Airteagal 10(3). Airteagal 4

Raon feidhme cosanta na sonraí geografacha 1.I dtaca leis na tásca geografacha a liostaítear in Iarscríbhinn III nó IV, lena n‑áirítear tásca geografacha a cuireadh leis de bhun Airteagal 3 den Chomhaontú seo, déanfaidh gach Páirtí iad a chosaint ar: (a)trí úsáid a bhaint as modh ar bith in ainmniú nó i gcur i láthair earra a thabharfadh le fios nó a chuirfeadh in iúl go bhfuil an t‑earra atá i gceist de thionscnamh ceantair nach é an fhíoráit tionscnaimh é ar mhodh a chuireann an pobal amú i dtaca le tionscnamh geografach an bhia; (b)aon úsáid a bhaintear as tásc geografach lena sainaithnítear táirge comhionann nó comhchosúil nach bhfuil de thionscnamh na háite a chuirtear in iúl leis an tásc geografach atá i gceist, fiú amháin i gcás ina gcuirtear fíorthionscnamh na n‑earraí in iúl nó ina mbaintear leas as an tásc geografach mar aistriúchán, tras‑scríobh nó traslitriú, nó ina mbeadh nath amhail “cineál”, “sórt”, “stíl”, “aithris” nó a mhacasamhail ag gabháil leo; (c)aon úsáid a bhaintear as tásc geografach lena sainaithnítear táirge comhionann nó comhchosúil do tháirgí inchomparáide nach gcomhlíonann sonraíocht táirge an ainm faoi chosaint; 2.I gcás tásca geografacha atá comhainmneach go hiomlán nó i bpáirt, tabharfar cosaint do gach tásc. Maidir le tásc geografach, ainneoin é a bheith fíor go litriúil i dtaca leis an gcríoch, réigiún nó ceantar ar de thionscnamh na hearraí, a chuireann in iúl go bréagach don phobal gur de thionscnamh críche eile na hearraí, ní thabharfar cosaint don tásc sin. . Rachaidh gach Páirtí i gcomhairle, a mhéid is féidir, leis an bPáirtí eile sula gcinnfear ar na coinníollacha praiticiúla faoina ndéanfar na tásca comhainmneacha lena mbaineann a dhifreáil óna chéile, ag tógáil san áireamh an gá le deimhin a dhéanamh de go gcaitear go cothrom leis na táirgeoirí lena mbaineann agus nach gcuirtear tomhaltóirí amú. 3.A mhéid a bhaineann le háireamh na dtásc geografach de bhun Airteagal 3, ní cheanglófar ar Pháirtí ainm a chosaint mar thásc geografach ar ainm é atá ag teacht salach ar ainm cineáil planda nó ainm póir ainmhí agus ar dhóigh a chuirfidh an tomhaltóir amú i dtaca le tionscnamh ceart an táirge. 4.I gcás ina molann Páirtí, i gcomhthéacs caibidlíochta le tríú tír, tásc geografach den tríú tír sin a chosaint, agus go bhfuil an t‑ainm comhainmneach le tásc geografach den Pháirtí eile atá faoi chosaint faoin gComhaontú seo, cuirfear an Páirtí eile sin ar an eolas agus tabharfar an deis dó tuairim a thabhairt sula gcuirfear an t‑ainm faoi chosaint.

5.Ní chuirfidh aon ní sa Chomhaontú seo oibleagáid ar Pháirtí tásc geografach Páirtí eile a chosaint ar ainm é nach bhfuil faoi chosaint, nó a scoireann de chosaint a bheith aige, ina thír thionscnaimh, nó nach bhfuil in úsáid a thuilleadh sa tír sin. Cuirfidh gach Páirtí an Páirtí eile ar an eolas má scoireann ceann dá dtásca geografacha de chosaint a bheith aige ina thír thionscnaimh nó mura bhfuil sé in úsáid a thuilleadh. 6.Ní dhéanfaidh an Comhaontú seo dochar ar bith don cheart atá ag aon duine, le linn trádála dó, úsáid a bhaint as ainm an duine sin nó ainm réamhtheachtaí an duine sin sa ghnó, ach amháin i gcás ina n‑úsáidtear an t‑ainm sin ar dhóigh a chuirfeadh an pobal amú. Airteagal 5

Ceart úsáide na dtásc geografach 1.Is féidir tásc geografach atá faoi chosaint faoin gComhaontú seo a úsáid ar tháirge dlisteanach ar bith atá i gcomhréir le sonraíocht theicniúil an tásca gheografaigh sin agus atá ag teacht le ceanglais uile reachtaíocht iomchuí an Pháirtí ar dá thionscnamh an tásc geografach mar a liostaítear in Iarscríbhinn I. 2.A luaithe a bheidh tásc geografach faoi chosaint faoin gComhaontú seo, féadfaidh na táirgí a bheidh faoi chosaint ag an tásc geografach sin siombailí oifigiúla thásc geografach an Pháirtí eile i gcríoch chéanna an Pháirtí sin a bheith orthu, i gcomhréir leis an reachtaíocht iomchuí a liostaítear in Iarscríbhinn I. Cuimseofar tásca geografacha a liostaítear in Iarscríbhinn III i gclár iomchuí an Aontais le héifeacht ó dháta theacht i bhfeidhm an Chomhaontaithe sin. Na táirgí a a chuimsítear ag tásc geografach atá faoi chosaint faoin gComhaontú seo agus a liostaítear in Iarscríbhinn III, lena n‑áirítear na Tásca Geografacha sin a chuirtear in Iarscríbhinn III i gcomhréir le hAirteagal 3 den Chomhaontú seo, féadfaidh siad an tsiombail Eorpach bheith orthu atá i gcomhréir le Sonrúchán Tionscnaimh faoi Chosaint nó Tásc Geografach faoi Chosaint i gcríoch an Aontais sin. Tar éis measúnú de réir cáis a dhéanamh, cinnfidh an tAontas ar thásca geografacha a chur isteach a liostaítear in Iarscríbhinn III, lena n‑áirítear na tásca Geografacha sin a cuireadh in Iarscríbhinn III i gcomhréir le hAirteagal 3 den Chomhaontú seo, i gclár iomchuí an Aontais mar Shonrúchán Tionscnaimh faoi Chosaint nó mar Thásc Geografach faoi chosaint. Cuimseofar na tásca geografacha sin sa chlár le héifeacht ó dháta iarratais an chinnidh sin. Maidir leis na tásca geografacha a liostaítear in Iarscríbhinn IV, féadfar úsáid a bhaint as na siombailí a chomhfhreagraíonn do Tháirgí na dTásc Geografach mar a leagtar síos i reachtaíocht Dhaon‑Phoblacht na Síne. A luaithe a bheidh tásc geografach faoi chosaint faoin gComhaontú seo, féadfaidh na táirgí a bheidh faoi chosaint ag an tásc geografach sin siombailí oifigiúla a bheith orthu i gcomhréir le reachtaíocht an Pháirtí tionscnaimh a liostaítear in Iarscríbhinn I, i gcríoch an Pháirtí eile, ar choinníoll go gcomhlíontar ceanglais lipéadaithe ginearálta an Pháirtí sin. Beidh an mhír sin gan dochar do cheart ceachtar den dá Pháirtí córas chun úsáid na siombailí oifigiúla a údarú a chur in oiriúint nó a chothabháil le haghaidh tásca geografacha ar de thionscnamh a chríche é. 3.A luaithe a bheidh tásc geografach faoi chosaint faoin gcomhaontú, ní bheidh úsáid an ainm sin faoi chosaint ag aon úsáideoir i gcríoch an Pháirtí eile faoi réir aon fhaomhadh riaracháin úsáideoirí, nó muirear breise riaracháin. Moltar don sealbhóir cirt nó do chomhlacht rialúcháin tásc geografach liosta úsáideoirí a sholáthar d’údaráis inniúla an Pháirtí eile chun forfheidhmiú a éascú faoin gComhaontú seo. Airteagal 6

An gaol le trádmharcanna 1.Ar bhonn Ex officio nó ar iarratas a fháil ó pháirtí leasmhar, déanfaidh na Páirtithe clárú trádmhairc a dhiúltú nó a neamhbhailíochtú, ar trádmharc é arb é atá ann tásc geografach nó a aistriúchán nó tras‑scríobh, i leith táirgí comhionanna nó comhchosúla nár chuir an tásc geografach sin a dtionscnamh in iúl, i gcomhréir lena rialacha faoi seach, ar choinníoll gur cuireadh isteach an t‑iarratas ar chlárú an trádmhairc tar éis dáta cosanta na dtásc geografach a liostaítear in Iarscríbhinn III nó IV, nó tar éis dháta an iarratais le haghaidh chosaint na dtásc geografach dá dtagraítear in Airteagal 3 den Chomhaontú seo, sa chríoch lena mbaineann. 2.Arna iarraidh sin ag páirtí leasmhar, diúltóidh na Páirtithe clárú nó déanfaidh siad neamhbhailí clárú trádmhairc a chuireann in iúl go bhfuil an t‑earra atá i gceist de thionscnamh limistéar geografach seachas fíoráit tionscnaimh maidir le hearraí comhionanna nó comhchosúla, ar choinníoll go ndéantar an t‑iarratas ar chlárú an trádmhairc a chur isteach tar éis dáta cosanta na dtásc geografach a liostaítear in Iarscríbhinn III nó IV, nó tar éis an dáta ina ndéantar iarratas ar chosaint na dtásc geografach dá dtagraítear in Airteagal 3 den Chomhaontú seo, sa chríoch lena mbaineann. 3.Ní chuirfidh aon ní sa Chomhaontú seo oibleagáid ar Pháirtí tásc geografach an Pháirtí eile a chosaint faoin gComhaontú seo más rud é, i bhfianaise an chlú agus na cáile atá ar an trádmharc, gur cosúil go gcuirfeadh an chosaint tomhaltóirí amú maidir le fíorchéannacht an táirge. 4.Maidir leis an gcosaint arna soláthar do na tásca geografacha a liostaítear in Iarscríbhinní III agus IV, tríd an gComhaontú seo, tá sé gan dochar d’úsáid agus d’athnuachan leanúnach an trádmhairc ar cuireadh iarratas isteach air, a cláraíodh, nó a bunaíodh de mheon macánta trí úsáid má fhoráiltear don fhéidearthacht sin leis an reachtaíocht lena mbaineann, roimh dháta cosanta na dtásc geografach a liostaítear in Iarscríbhinn III nó IV, nó roimh an dáta a ndearnadh iarratas ar chosaint na dtásc geografach dá dtagraítear in Airteagal 3 den Chomhaontú seo. Is féidir go leanfar de bheith ag úsáid agus ag athnuachan na dtrádmharc dá dtagraítear sa chéad fhomhír d’Airteagal 6(4)., ar choinníoll nach mbeidh aon fhoras le neamhbhailíocht nó cúlghairm sa reachtaíocht maidir le trádmharcanna na bPáirtithe. Tuigtear gur féidir cosaint na dtásc geografach a sholáthar faoi reachtaíocht seachas na dlíthe trádmhairc, amhail reachtaíocht dá bhforáiltear cosaint sui generis na dtásc geografach. Maidir leis an dáta cosanta agus dáta a ndéantar iarratas ar chosaint, cinntear iad i gcomhréir le mír 5. 5.Chun críocha mhíreanna 1, 2 agus 4 den Airteagal seo, is iad seo a leanas an “dáta cosanta” agus an “dáta a ndearnadh iarratas ar chosaint”: –Maidir le tásca geografacha a liostaítear in Iarscríbhinn III nó IV, beidh an dáta cosanta ann tráth nach déanaí ná dáta theacht i bhfeidhm an Chomhaontaithe seo; –Maidir le tásca geografacha a liostaítear in Iarscríbhinní V agus VI, is ionann an dáta a ndéantar iarratas ar chosaint agus dáta theacht i bhfeidhm an Chomhaontaithe seo; beidh an dáta cosanta ann tráth nach déanaí ná dáta theacht i bhfeidhm an mhodhnaithe ábhartha ar Iarscríbhinn III nó Iarscríbhinn IV.

–Maidir le tásca geografacha dá dtagraítear in Airteagal 3 mír 2, feidhmeoidh an dáta foilsithe chun tásc geografach a chosaint mar an dáta a ndéantar iarratas ar an tásc geografach sin a chosaint agus beidh an dáta cosanta ann tráth nach déanaí ná dáta theacht i bhfeidhm an mhodhnaithe ábhartha a ghabhann le hIarscríbhinn III nó IV. 6.A mhéid a bhaineann le tásca geografacha a liostaítear in Iarscríbhinní V agus VI ar dháta theacht i bhfeidhm an Chomhaontaithe seo, diúltófar do thrádmharcanna a ndearnadh iarratas orthu tar éis dháta theacht i bhfeidhm an Chomhaontaithe seo agus a chomhfhreagraíonn do cheann de na cásanna dá dtagraítear i mír 1. A mhéid a bhaineann le tásca geografacha a liostaítear in Iarscríbhinn III maidir le dáta theacht i bhfeidhm an Chomhaontaithe seo, toimhdeofar go ndearnadh iarratas de mheon mímhacánta ar thrádmharcanna a ndearnadh iarratas orthu san Aontas Eorpach idir an dáta foilsithe le haghaidh freasúra agus teacht i bhfeidhm an Chomhaontaithe seo agus a chomhfhreagraíonn do cheann de na cásanna dá dtagraítear i mír 1. A mhéid a bhaineann le tásca geografacha a liostaítear in Iarscríbhinn IV ar dháta theacht i bhfeidhm an Chomhaontaithe seo, diúltófar do thrádmharcanna a ndearnadh iarratas orthu i nDaon‑Phoblacht na Síne tar éis 3 Meitheamh 2017 agus a chomhfhreagraíonn do cheann de na cásanna dá dtagraítear i mír 1. Airteagal 7

Cosaint a fhorfheidhmiú Déanfaidh na Páirtithe an chosaint dá bhforáiltear sa Chomhaontú seo a fhorfheidhmiú le gníomhaíocht iomchuí óna n‑údaráis. Déanfaidh siad an chosaint sin a fhorfheidhmiú arna iarraidh sin ag páirtí leasmhar. Tá an t‑alt sin gan dochar do chearta na bpáirtithe leasmhara chun forfheidhmiú breithiúnach a chuardach. Airteagal 8

Rialacha ginearálta 1.Beidh feidhm ag forálacha an Chomhaontaithe seo gan dochar d’aon ghealltanas de chuid na bPáirtithe roimhe sin a eascraíonn as comhaontuithe idirnáisiúnta maidir le cosaint na dtásc geografach agus lena bhforfheidhmiú. 2.Déanfar allmhairiú, onnmhairiú agus margú ar tháirgí a bhfuil tásca geografacha orthu agus a liostaítear in Iarscríbhinn III nó IV i gcomhréir leis na dlíthe agus na rialacháin is infheidhme i gcríoch an Pháirtí ina gcuirtear na táirgí ar an margadh. 3.Is sa Chomhchoiste arna bhunú de bhun Airteagal 10 a dhéileálfar le haon ábhar a eascraíonn ó shonraíochtaí teicniúla na dtáirgí cláraithe. 4.Maidir leis an bhfaisnéis ar thásca geografacha, go háirithe na sonraíochtaí teicniúla maidir le tásc geografach a chlárú mar a leagtar amach in Iarscríbhinn II, lena n‑áirítear aon leasuithe a dhéanfar amach anseo, déanfaidh údaráis an Pháirtí atá sa chríoch ar dá thionscnamh an tásc geografach lena mbaineann a scrúdú agus a fhormheas. Airteagal 9

Trédhearcacht agus malartú faisnéise 1.Déanfaidh na Páirtithe, tríd an gComhchoiste arna bhunú de bhun Airteagal 10 nó, go díreach trí na pointí teagmhála bunaithe nuair nach bhfuil an Comhchoiste ar seisiún, teagmháil a choinneáil ar bun i dtaca le gach ábhar a bhaineann le cur chun feidhme agus feidhmiú an Comhaontaithe. Go háirithe, féadfaidh Páirtí a iarraidh ón bPáirtí eile faisnéis a bhaineann le dlíthe agus rialacháin iomchuí, faisnéis maidir le tásca geografacha, iad a mhodhnú, agus faisnéis maidir le pointí teagmhála le haghaidh forálacha rialaithe. Beidh na pointí rialaithe freagrach freisin as an doiciméadacht riachtanach a bhaineann leis na hainmneacha a liostaítear sna hIarscríbhinní a fháil. Sainaithneoidh agus cuirfidh gach Páirtí an pointe teagmhála in iúl le haghaidh ábhar a aithnítear i bhfomhír 1. Le haghaidh Rialtas Dhaon‑Phoblacht na Síne, is é an pointe teagmhála an Roinn Trádála agus Dlí, Aireacht Trádála na Síne. Le haghaidh an Aontais Eorpaigh, is é an pointe teagmhála Ard‑Stiúrthóireacht an Choimisiúin Eorpaigh um Thalmhaíocht agus um Fhorbairt Tuaithe. 2.Féadfaidh gach Páirtí an fhaisnéis maidir le tásca geografacha dá dtagraítear in Airteagal 8(4) a chur ar fáil go poiblí, lena n‑áirítear an tsonraíocht theicniúil nó achoimre de, maidir le pointí teagmhála le haghaidh forálacha rialaithe atá i gcomhréir le tásca geografacha an Pháirtí eile arna gcosaint faoin gComhaontú seo. Airteagal 10

Comhchoiste 1.Bunaíonn na Páirtithe leis seo Comhchoiste ina mbeidh ionadaithe ón dá Pháirtí chun faireachán a dhéanamh ar chur chun feidhme an Chomhaontaithe agus treisiú a dhéanamh ar a gcomhar agus idirphlé maidir le tásca geografacha. 2.Glacfaidh an Comhchoiste a gcinntí de chomhthoil. Cinnfidh sé a nósanna imeachta féin. Tiocfaidh sé le chéile ar a laghad uair sa bhliain nó ag aon am arna chomhaontú sin ag na Páirtithe, ar bhonn idirmhalartach san Aontas Eorpach agus i nDaon‑Phoblacht na Síne, tráth agus áit agus ar bhealach (a bhféadfadh físchomhdháil a bheith san áireamh ann) arna chinneadh sin ag an dá Pháirtí ach tráth nach déanaí ná 90 lá tar éis na hiarrata.

3.Déanfaidh an Comhchoiste feidhmiú ceart an Comhaontaithe seo a áirithiú agus cuirfidh sé san áireamh aon ábhar a bhaineann le hé a chur chun feidhme nó a fheidhmiú. Go háirithe, beidh sé freagrach as: (a)Iarscríbhinn I a leasú a mhéid a bhaineann le tagairtí don dlí is infheidhme maidir leis na Páirtithe agus Iarscríbhinní eile an Chomhaontaithe seo a leasú; (b)faisnéis a mhalartú maidir le forbairtí reachtacha agus beartais a mhéid a bhaineann le tásca geografacha agus aon ábhar comhleasa eile i réimse na dtásc geografach; (c)faisnéis a mhalartú maidir le tásca geografacha chun a gcumhdach a chur san áireamh i gcomhréir leis an gComhaontú seo. Airteagal 11

Comhar Comhaontaíonn na Páirtithe go n‑oibreoidh siad i gcomhar lena chéile d’fhonn tacú le cur chun feidhme na ngealltanas agus na n‑oibleagáidí ar tugadh fúthu sa Chomhaontú seo. Áirítear ar na réimsí comhair, i measc nithe eile, na gníomhaíochtaí seo a leanas: (a)faisnéis a mhalartú d’fhonn tacú le feidhmiú an Chomhchoiste; (b)taithí maidir le forfheidhmiú a mhalartú ar fháil iarratais dó ón bPáirtí eile; (c)forbairt cumais lena n‑áirítear i dtaca le forfheidhmiú cosanta, agus i dtaca leis an ngaol idir trádmharcanna agus tásca geografacha; (d)faisnéis a fhorbairt chun oibriú an Chomhaontaithe seo a bharrfheabhsú; agus (e)faisnéis a chur chun cinn agus a scaipeadh maidir le tásca geografacha i measc, inter alia, ciorcail ghnó agus na sochaí sibhialta, mar aon le feasacht phoiblí i leith tomhaltóirí agus sealbhóirí cirt a chur chun cinn. Airteagal 12

Raon feidhme críochach Tá feidhm ag an gComhaontú seo, de pháirt amháin, sna críocha ina gcuirtear i bhfeidhm an Conradh i dtaca leis an Aontas Eorpach agus an Conradh maidir le Feidhmiú an Aontais Eorpaigh agus faoi na coinníollacha a leagtar síos sna Comhaontuithe sin agus, den pháirt eile, maidir le Daon‑Phoblacht na Síne i dtaca le críoch chustaim uile na Síne. Airteagal 13

Téacsanna barántúla Dréachtaíodh an Comhaontú seo i ndúblach i dteanga chaighdeánach na Sínise agus sa Bhéarla. Aistreofar é freisin go Bulgáiris, Cróitis, Seicis, Danmhairgis, Ollainnis, Eastóinis, Fionlainnis, Fraincis, Gearmáinis, Gréigis, Ungáiris, Iodáilis, Laitvis, Liotuáinis, Máltais, Polainnis, Portaingéilis, Rómáinis, Slóvaicis, Slóivéinis, Spáinnis, agus Sualainnis, agus gach téacs chomh barántúil lena chéile. I gcás neamhréireachtaí maidir leis an mbrí, tabharfar tosaíocht do na téacsanna Béarla agus Sínise. Airteagal 14

Teacht i bhfeidhm, leasuithe agus foirceannadh 1.Tiocfaidh an Comhaontú seo i bhfeidhm an chéad lá den dara mí tar éis an dáta a fuarthas fógra deireanach na bPáirtithe i scríbhinn trí bhealaí taidhleoireachta go bhfuil a nósanna imeachta dlí faoi seach, atá riachtanach chun go dtiocfaidh an Comhaontú seo i bhfeidhm, tugtha chun críche acu. 2.Féadfaidh na Páirtithe an Comhaontú seo a leasú de chomhthoil scríofa. Tiocfaidh leasú ar an gComhaontú seo i bhfeidhm an chéad lá den dara mí tar éis do na Páirtithe comhthoil scríofa a chur in iúl. éanfar leasuithe ar na hIarscríbhinní le Comhchoiste arna bhunú de bhun Airteagal 10 3.Féadfaidh ceachtar den dá Pháirtí an Comhaontú seo a fhoirceannadh trí fhógra bliana a thabhairt don Pháirtí eile trí bhealaí taidhleoireachta.





IARSCRÍBHINN I

Reachtaíocht na bPáirtithe Cuid A

Reachtaíocht Dhaon‑Phoblacht na Síne Forálacha ginearálta maidir le Dlí Sibhialta Dhaon‑Phoblacht na Síne Dlí Trádmhairc Dhaon‑Phoblacht na Síne Dlí Dhaon‑Phoblacht na Síne maidir le Cáilíocht Táirgí Dlí Caighdeánaithe Dhaon‑Phoblacht na Síne Dlí Dhaon‑Phoblacht na Síne maidir le Talmhaíocht Dlí Dhaon‑Phoblacht na Síne maidir le cáilíocht agus sábháilteacht táirgí talmhaíochta Rialacháin maidir le Dlí Trádmhairc Dhaon‑Phoblacht na Síne a chur chun feidhme Bearta maidir le Clárú agus Riaradh Trádmharc Comhchoiteann agus Deimhniú Trádmhairc (Reacht de chuid an Riaracháin Stáit a bhí ann roimhe sin maidir le Tionsclaíocht agus Trádáil Uimh. 6) Rialacháin maidir le hAithint agus Cosaint Trádmharcanna Aitheanta (Reacht de chuid an Riaracháin Stáit a bhí ann roimhe sin maidir le Tionsclaíocht agus Trádáil Uimh. 66) Rialacháin maidir le Cosaint Tháirgí na dTásc Geografach (Reacht de chuid Riarachán Ginearálta na Maoirseachta Cáilíochta, Iniúchta agus Coraintín Dhaon‑Phoblacht na Síne Uimh. 78) Bearta le haghaidh Chosaint Tháirgí na dTásc Geografach Eachtrach Bearta le haghaidh Riaradh na dTásc Geografach le haghaidh Táirgí Talmhaíochta Rialacháin an Chinsire Chlárúcháin le haghaidh Tásca Geografacha na nAigreatháirgí Eachtracha

Cuid B

Reachtaíocht an Aontais Eorpaigh Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí Rialachán (AE) Uimh. 1308/2013 ó Pharlaimint na hEorpa agus ón gComhairle an 17 Nollaig 2013 lena mbunaítear comheagraíocht na margaí i dtáirgí talmhaíochta agus lena n‑aisghairtear Rialachán (CEE) Uimh. 922/72, Rialachán (CEE) Uimh. 234/79, Rialachán (CE) Uimh. 1037/2001, agus Rialachán (CE) Uimh. 1234/2007 ón gComhairle, agus a rialacha cur chun feidhme Rialachán (AE) Uimh. 251/2014 ó Pharlaimint na hEorpa agus ón gComhairle an 26 Feabhra 2014 maidir le sainmhíniú, tuairisc, cur i láthair, lipéadú agus cosaint tásc geografach ar tháirgí fíona cumhraithe agus lena n‑aisghairtear Rialachán (CEE) Uimh. 1601/91 ón gComhairle

Rialachán (AE) 2019/787 ó Pharlaimint na hEorpa agus ón gComhairle an 17 Aibreán 2019 maidir le sainmhíniú, tuairisc, cur i láthair agus lipéadú deochanna biotáilleacha, úsáid ainmneacha deochanna biotáilleacha i gcur i láthair agus lipéadú earraí bia eile, agus cosaint tásc geografach le haghaidh deochanna biotáilleacha, úsáid alcól eitile agus driogáití de thionscnamh talmhaíochta i ndeochanna alcólacha, agus lena n‑aisghairtear Rialachán (CE) Uimh. 110/2008



IARSCRÍBHINN II

SONRAÍOCHTAÍ TEICNIÚLA

IARRATAS AR THÁSC GEOGRAFACH A CHLÁRÚ 1. Ainm an Táisc Gheografaigh [Cuir isteach ainm nó ainmneacha mar atá siad cláraithe sa tír thionscnaimh lena n‑áirítear aistriúchán chun críoch faisnéise] 2. Catagóir an táirge a bhfuil cosaint ag an ainm ina leith [Cuireann an Páirtí tionscnaimh in iúl an chatagóir lena mbaineann an tásc geografach ina reachtaíocht bhaile] 3. Iarratasóir [ainm agus seoladh an iarratasóra/an ghrúpa táirgeora nó an chomhlachais] 4. cosaint sa tSín/i mBallstát tionscnaimh an Aontais Eorpaigh [Cuir isteach an dáta cosanta is luaithe de réir údarás inniúil iomchuí agus soláthair fianaise chosanta] 5. Tuairisc ar an táirge [Cuir isteach tuairisc theicniúil achomair (cineál, cruth, meáchan, méid, dath, blas, airíonna fisiciúla agus/nó ceimiceacha etc.) ar an táirge críochnaithe a bhfuil feidhm ag an ainm maidir leis. Le haghaidh táirgí próiseáilte, tabhair faisnéis ar na hamhábhair. Le haghaidh fíonta agus biotáillí, tabhair faisnéis ar na hamhábhair, méid alcóil agus cuma fhisiciúil. Le haghaidh fíonta, cuir in iúl an cineál fíonchaor, cé acu is fíon dearg nó bán é agus cé acu is fíon gan súilíní nó súilíneach atá ann.] [Le haghaidh clárúcháin mar shonrúchán tionscnaimh faoi chosaint, cuir isteach tagairt do mheas ar choinníollacha a leagtar amach i reachtaíocht iomchuí an Aontais Eorpaigh i dtaca le beathú (i leith táirgí de thionscnamh ainmhí) agus leis na hamhábhair] 6. Sainmhíniú achomair ar an limistéar geografach [Cuir isteach tuairisc ar theorannú an limistéir gheografaigh agus tabhair tuairisc ar na céimeanna sonracha sa táirgeadh is gá a dhéanamh as limistéar geografach sainithe.] [Maidir le clárú mar shonrúchán tionscnaimh faoi chosaint, cuir isteach tagairt ina léirítear go mbeidh na gníomhaíochtaí táirgthe uile ar bun sa limistéar geografach sin.] 7. Nasc leis an limistéar geografach [Tabhair tuairisc ghairid ar an nasc idir an limistéar geografach agus cáilíocht shonrach, cáil nó tréith eile den táirge; mar shampla, ba cheart a léiriú cén chaoi a bhfuil tréithe an táirge ag brath ar an limistéar geografach ina ndéantar iad agus cad iad na heilimintí nádúrtha (riocht na hithreach agus tréithe na haeráide, cuir i gcás), eilimintí daonna agus eile (clú an táirge agus traidisiúin táirgeachta, cuir i gcás), a thugann a shainiúlacht don táirge le hais táirgí den chatagóir chéanna a tháirgtear i limistéir gheografacha eile.]